Accident rutier în Cârligei. O femeie a intrat cu mașina într-un parapet, ajungând la spital.
"Din primele verificări efectuate de polițiștii ajunși la fața locului, a reieșit faptul că, o femeie, în vârstă de 35 de ani, din Alimpești, în timp ce conducea un autoturism pe DN-67-Cârligei, a părăsit partea carosabilă, intrând în coliziune cu un parapet situat pe partea dreaptă a direcției de deplasare. În urma accidentului a rezultat rănirea femeii, care a fost transportată la spital, în vederea acordării de îngrijiri medicale de specialitate.
În cauză, polițiștii au întocmit dosar penal, sub aspectul săvârșirii infracțiunii de vătămare corporală din culpă", a transmis IPJ Gorj.
În continuare se efectuează verificări, în vederea stabilirii cu exactitate a tuturor cauzelor și circumstanțelor producerii accidentului.